FI

Bryssel 01.12.2008

KOM(2008) 799 lopullinen

KOMISSION KERTOMUS NEUVOSTOLLE JA EUROOPAN PARLAMENTILLE

Tieliikenteessä käytettävän bensiinin ja dieselpolttoaineen laatu Euroopan unionissa:

Viides vuosikertomus

(Tarkasteluvuosi 2006)

1. Tiivistelmä

Direktiivissä 98/70/EY [1] vahvistetaan otto- ja dieselmoottoreilla varustetuissa ajoneuvoissa käytettäviä polttoaineita koskevat terveys- ja ympäristöperusteiset vähimmäisvaatimukset. Polttoaineiden laadulla on merkitystä ympäristölle, koska se vaikuttaa moottoreiden päästöihin ja siten ilman laatuun. Se vaikuttaa myös siihen, miten helposti ja millä hinnalla valmistajat voivat saavuttaa vaaditut pilaavien aineiden ja kasvihuonekaasujen päästörajat. Direktiivin 98/70/EY muuttamisesta annetun direktiivin 2003/17/EY [2] mukaan bensiinin ja dieselpolttoaineen rikkipitoisuutta on vähennettävä edelleen.

Polttoaineiden laatuvaatimusten noudattamatta jättäminen voi lisätä päästöjä (esimerkiksi liian suuri hapettavien lisäaineiden määrä voi lisätä typpioksidipäästöjä) ja jopa vahingoittaa moottoria ja päästökaasujen jälkikäsittelyjärjestelmiä (esimerkiksi liian suuri määrä rikkiä voi vahingoittaa katalysaattoreita) ja siten lisätä ilman pilaantumista. Jäsenvaltioiden on otettava käyttöön polttoaineiden laadun seurantajärjestelmiä, jotta varmistetaan kyseisessä direktiivissä säädettyjen pakollisten polttoaineita koskevien laatuvaatimusten noudattaminen.

Direktiivin 98/70/EY 8 artiklan mukaan komissio julkaisee vuosittain kertomuksen polttoaineiden laadusta jäsenvaltioissa. Tähän komission viidenteen kertomukseen on tiivistetty jäsenvaltioiden toimittamat tiedot bensiinin ja dieselpolttoaineen laadusta sekä myydyistä kokonaismääristä vuonna 2006. Kaikki jäsenvaltiot, paisti Malta, ovat toimittaneet kansalliset tietonsa vuodelta 2006.

Polttoaineiden laadun seuranta vuodelta 2006 osoittaa, että direktiivissä 98/70/EY säädetyt bensiiniä ja dieselpolttoainetta koskevat laatuvaatimukset täyttyivät yleensä. Raja-arvoja ylitettiin kuitenkin vielä jonkin verran. Bensiinin osalta raja-arvojen ylityksiä todettiin pääasiassa tutkimus-/moottorioktaaniluvussa (RON/MON) [3], kesälaadun höyrynpaineessa [4] ja tislauksessa/haihtumisessa 100/150 °C:ssa [5]. Dieselpolttoaineen osalta ylityksiä todettiin pääasiassa rikkipitoisuudessa, tislauksen 95 prosentin säännössä, setaaniluvussa ja tiheydessä.

Vaikka monet jäsenvaltiot ilmoittivat vaatimusten vastaisista näytteistä, raja-arvot (ja testimenetelmien sallitut vaihteluvälit) ylittäviä näytteitä oli yleisesti edellisvuosia vähemmän. Monet kymmenestä EU:n uudesta jäsenvaltiosta (EU10-jäsenvaltiot) ilmoittivat aiemmin lukuisista raja-arvot ylittävistä näytteistä, mutta vuonna 2006 niiden ilmoittamien raja-arvot ylittävien näytteiden määrä väheni selvästi. Belgia ilmoitti vuonna 2005 suurimmasta määrästä (noin 3,5 prosenttia) vaatimusten vastaisia näytteitä (vaikka tilanne olikin edellisiä vuosia parempi), mutta vuoden 2006 tiedot eivät riitä osoittamaan vaatimusten vastaisten näytteiden todellista määrää.

Dieselpolttoaineen rikkipitoisuus on ollut aiempina vuosina erityinen ongelma (pääosin EU-10-jäsenvaltioissa) vuonna 2005 voimaan tulleen uuden pakollisen <50 ppm:n raja-arvon vuoksi. Ongelma näyttää kuitenkin korjaantuneen vuonna 2006.

Komission tietoon ei ole tullut tapauksia, joissa raja-arvojen ylityksillä olisi ollut kielteistä vaikutusta ajoneuvojen päästöihin tai moottorien toimintaan. Komissio kehottaa kuitenkin jäsenvaltioita toteuttamaan edelleen toimia vaatimusten täysimääräisen noudattamisen varmistamiseksi. Suurin osa jäsenvaltioista tekeekin jo näin. Tarkemmat tiedot toimenpiteistä, joita jäsenvaltiot ovat toteuttaneet sen vuoksi, että vaatimuksia ei ole noudatettu, on esitetty vuoden 2006 yksityiskohtaiseen kertomukseen [6] sisältyvissä yksittäisiä maita koskevissa luvuissa. Komissio seuraa myös jatkossa direktiivin mukaisten polttoaineiden laatuvaatimusten noudattamista.

Ilman pilaantumisen vähentämisen ja uuden moottoriteknologian käyttöönoton kannalta on tärkeää huomata, että rikkipitoisuudeltaan <10 ppm:n ja <50 ppm:n polttoaineiden osuus lisääntyi viidessätoista EU:n vanhassa jäsenvaltiossa (EU-15-jäsenvaltiot) huomattavasti vuosina 2001–2006. Vuodesta 2005 lähtien rikkipitoisuuden <50 ppm:n raja-arvo on koskenut kaikkia polttoaineita ja kaikissa jäsenvaltioissa on pitänyt ottaa käyttöön polttoaineita, joiden rikkipitoisuus on <10 ppm. Kuten taulukosta 1 käy ilmi, keskimääräinen rikkipitoisuus oli vuonna 2006 selvästi pienempi kuin vuonna 2004.

Taulukko 1: Bensiinin ja dieselpolttoaineen keskimääräinen rikkipitoisuus EU:ssa vuosittain

| Keskimääräinen rikkipitoisuus EU:ssa (ppm) | EU-15 | EU-10 |

Polttoaine/vuosi | 2001 | 2002 | 2003* | 2004* | 2005* | 2006# | 2006* | 2006# |

Bensiini | 68 | 51 | 37 | 38 | 19 | 18 | 18 | 18 |

Diesel | 223 | 169 | 125 | 113 | 25 | 22 | 22 | 17 |

*Paitsi Ranska, joka ei ole toimittanut tietoja vuosilta 2003–2005.

#Paitsi Malta, joka ei ole toimittanut tietoja vuodelta 2006.

EU-10-jäsenvaltioiden tiedot ovat mukana keskimääräisissä pitoisuuksissa vuodesta 2004 alkaen.

Polttoaineiden laadun kansallisissa seurantajärjestelmissä on edelleen suuria eroja. Direktiivin odotetaan kuitenkin yhdenmukaistavan niitä ja parantavan tietojen toimittamisen laatua.

2. Johdanto

Euroopan unionissa myytävää bensiiniä ja dieselpolttoainetta koskevista laatuvaatimuksista on säädetty direktiivin 98/70/EY liitteissä. Tammikuun 1. päivästä 2005 alkaen on sovellettu yhtä ainoaa polttoaineiden laatuvaatimuskokonaisuutta. Jäsenvaltiot velvoitetaan direktiivissä myös toimittamaan tiivistelmä alueellaan myytävien polttoaineiden laatutiedoista. Vuodesta 2004 alkaen jäsenvaltioiden on pitänyt antaa tiedot seurannasta eurooppalaisen EN 14274 -standardin [7] tai yhtä luotettavien järjestelmien mukaisesti. Direktiivin 98/70/EY 8 artiklassa, sellaisena kuin se on muutettuna direktiivin 2003/17/EY 1 artiklan 5 kohdalla, säädetään, että komissio toimittaa saataville tulokset jäsenvaltioiden toimittamista polttoaineiden laatua koskevista tiedoista. Tämän säännöksen mukaisesti tässä viidennessä komission kertomuksessa esitetään tiivistelmä bensiinin ja dieselpolttoaineen laadusta sekä myydyt kokonaismäärät yhteisössä vuonna 2006. Aiempien vuosien kertomukset ovat nähtävillä komission verkkosivuilla [8].

3. Kansalliset seurantajärjestelmät

Eri puolilla EU:ta on otettu käyttöön hyvin erilaisia polttoaineen laadun seurantajärjestelmiä. Järjestelmät vaihtelevat eurooppalaiseen EN 14274 -standardiin perustuvista järjestelmistä – joissa näytteet kerätään vähittäismyyntiasemilta – kansallisiin järjestelmiin. Esimerkiksi Ruotsin ja Yhdistyneen kuningaskunnan järjestelmissä kaikkien jalostamo- ja tuontierien näytteenotto ja analysointi sisältyvät polttoaineen jakelua koskeviin vaatimuksiin. Lisäksi satunnaisia näytteitä otetaan koko jakeluketjussa läpi vuoden. Monissa jäsenvaltioissa on käytössä järjestelmiä, jotka on suunniteltu alun perin muihin tarkoituksiin, mikä selittää osan kattavuus- ja soveltamiseroista eri puolilla EU:ta. Yhdenmukaisuuden on odotettu lisääntyvän vuodesta 2004, koska muutetun direktiivin mukaan jäsenvaltioiden on otettava käyttöön asianomaisen eurooppalaisen standardin (EN 14274 ja EN 14275 [9]) mukainen polttoaineen laadun seurantajärjestelmä 1. tammikuuta 2004 lähtien. Seurantajärjestelmiin on tehty vuodesta 2001 lähtien monia merkittäviä muutoksia. Kuusi EU-15-jäsenvaltiota ja kuusi EU-10-jäsenvaltiota on nyt muuttanut järjestelmänsä EN 14274 -standardin mukaiseksi. Portugali on ilmoittanut, että sen järjestelmän muuttaminen EN 14274 -standardin mukaiseksi on vielä kesken. Direktiivissä sallitaan myös muunlaisten seurantajärjestelmien käyttöönotto, kunhan järjestelmällä saadaan yhtä luotettavat tulokset. Tähän mennessä vain Kypros, Tanska ja Malta ovat toimittaneet tietoja perustellakseen sellaisen kansallisen järjestelmän käyttöä, jossa näytteitä otetaan vähemmän. Myös Yhdistynyt kuningaskunta on toimittanut tietoja järjestelmänsä tilastollisesta luotettavuudesta. Kaavioon 2 on koottu näytteenottomäärät koko EU:ssa vuonna 2006.

4. Vuotta 2006 koskevat tiedot

4.1 Polttoaineiden laatu ja määrä

Kaikki EU:ssa myyty bensiini ja dieselpolttoaine on nyt rikkipitoisuudeltaan <50 ppm tai <10 ppm. Kaikesta myydystä bensiinistä 58 prosenttia oli vähärikkistä (<50 ppm) ja 42 prosenttia rikitöntä (<10 ppm). Kaikessa myydyssä dieselpolttoaineessa vastaava jakauma oli 69 prosenttia ja 31 prosenttia.

Kuten vuosina 2001–2005, vuonna 2006 polttoaineita myytiin (toimitettujen tietojen mukaan) eniten Ranskassa, Saksassa, Italiassa, Espanjassa ja Yhdistyneessä kuningaskunnassa (kaavio 3). Dieselpolttoainetta myydään monissa jäsenvaltioissa suhteellisesti enemmän, mutta bensiinin ja dieselpolttoaineen suhteellisissa osuuksissa on kuitenkin vaihtelua.

EU-10-jäsenvaltioissa myytiin 10,1 prosenttia kaikesta EU:ssa myydystä bensiinistä ja 9,9 prosenttia kaikesta EU:ssa myydystä dieselpolttoaineesta (osuudet vähenivät hieman vuodesta 2005). EU-10-jäsenvaltioissa rikittömän bensiinin ja dieselpolttoaineen osuudet olivat selvästi isommat (49 prosenttia ja 58 prosenttia) kuin EU-15-jäsenvaltioissa (41 prosenttia ja 29 prosenttia).

Vaikka EU:ssa oli vuonna 2006 saatavana useita oktaaniltaan ja rikkipitoisuudeltaan erilaisia polttoaineita, suurin osa myydystä polttoaineesta oli RON 95 -laatua (83 prosenttia kokonaismyynnistä, ja tästä 54 prosenttia oli vähärikkistä ja 29 prosenttia rikitöntä [10]). Kaaviossa 1 ja liitteen taulukossa on esitetty yksityiskohtaiset tiedot kustakin jäsenvaltiosta.

Kaavio 1: Polttoaineiden myyntiosuudet (%) EU:ssa vuonna 2006

Myyty bensiini | 2006 | Myyty dieselpolttoaine | 2006 |

(...PICT...)

(...PICT...)

| |

| Polttoainetyyppi | % | | Polttoainetyyppi | % |

1 | Lyijytön bensiini väh. RON=91 | 0,0 % | 13 | Diesel | 0,0 % |

2 | Lyijytön bensiini väh. RON=91 (rikkiä <50 ppm) | 0,3 % | 14 | Diesel (rikkiä <50 ppm) | 68,6 % |

3 | Lyijytön bensiini väh. RON=91 (rikkiä <10 ppm) | 7,0 % | 15 | Diesel (rikkiä <10 ppm) | 31,4 % |

4 | Lyijytön bensiini väh. RON=95 | 0,0 % | | | |

5 | Lyijytön bensiini väh. RON=95 (rikkiä <50 ppm) | 54,0 % | | | |

6 | Lyijytön bensiini väh. RON=95 (rikkiä <10 ppm) | 29,3 % | | | |

7 | Lyijytön bensiini 95=<RON<98 | 0,0 % | | | |

8 | Lyijytön bensiini 95=<RON<98 (rikkiä <50 ppm) | 3,1 % | | | |

9 | Lyijytön bensiini 95=<RON<98 (rikkiä <10 ppm) | 0,08 % | | | |

10 | Lyijytön bensiini RON>=98 | 0,0 % | | | |

11 | Lyijytön bensiini RON>=98 (rikkiä <50 ppm) | 0,6 % | | | |

12 | Lyijytön bensiini RON>=98 (rikkiä <10 ppm) | 5,6 % | | | |

Toimitettujen tietojen mukaan EU:ssa tarjolla olevien polttoainelaatujen määrä on yhdenmukaistunut vuodesta 2001 (kaavio 4). Vuonna 2006 bensiiniä oli saatavana tavallisesti 2–3 laatua lähinnä erilaisten oktaanitasojen (RON-luokka) takia. Joissakin tapauksissa saatavana oli kuitenkin erillisiä rikittömiä laatuja (esimerkiksi Virossa kustakin polttoainetyypistä on oma rikitön versionsa). Kuten vuonna 2005, myös vuonna 2006 kymmenessä EU-15-jäsenvaltiossa ja neljässä EU-10-jäsenvaltiossa (vuonna 2001 vain yhdessä) oli saatavana erikseen (merkittyjä) kansallisia rikittömiä (<10 ppm) polttoainelaatuja (muissa jäsenvaltioissa rikkipitoisuutta koskevan raja-arvon mukaista polttoainetta on myynnissä ilman erillistä merkintää).

Kaavio 2: Polttoaineen laadun seuranta: näytteenottomäärät EU:ssa vuonna 2006 (näytteiden keskimäärä kutakin polttoainelaatua kohti)

(...PICT...)

Näytteiden keskimäärä polttoainelaatua kohti | |

| | | Bensiini | | Diesel | |

Kaavio 3: Kansallinen polttoaineen myynti vuonna 2006 polttoainetyypeittäin EU:ssa (miljoonina litroina)*

(...PICT...)

Kansallinen polttoaineen myynti (miljoonina litroina) | |

| | | Bensiinin kokonaismyynti | | Dieselpolttoaineen kokonaismyynti | |

* Paitsi Malta, joka ei ole toimittanut tietoja vuodelta 2006.

Kaavio 4: Jäsenvaltioissa saatavana olevien polttoainelaatujen määrä polttoainetyypeittäin EU:ssa vuonna 2006

(...PICT...)

Jäsenvaltioissa saatavana olevien polttoainelaatujen määrä | |

| | | Bensiinilaatujen määrä | | Dieselpolttoainelaatujen määrä | |

Kaavio 5: Vähärikkisten bensiinilaatujen myynti (%) jäsenvaltioittain EU:ssa vuonna 2006

(...PICT...)

Prosenttiosuus kaikesta jäsenvaltiossa myydystä bensiinistä | |

| | Bensiini (tavallinen) | | Bensiini (rikkiä <50 ppm) | | Bensiini (rikkiä <10 ppm) |

Kaavio 6: Vähärikkisten dieselpolttoainelaatujen myynti (%) jäsenvaltioittain EU:ssa vuonna 2006

(...PICT...)

Prosenttiosuus kaikesta jäsenvaltiossa myydystä dieselistä | |

| | Diesel (tavallinen) | | Diesel (rikkiä <50 ppm) | | Diesel (rikkiä <10 ppm) |

Kaavio 7: Bensiini- ja dieselpolttoainelaatujen keskimääräinen rikkipitoisuus (%) EU:ssa

(...PICT...)

Polttoaineiden keskimääräinen rikkipitoisuus (ppm) | |

| | | Bensiini | | Diesel | |

Huomautus: Paitsi Malta, joka ei ole toimittanut tietoja vuodelta 2006.

Vähärikkisiä polttoaineita oli saatavana monissa EU:n jäsenvaltioissa jo vuosina 2001–2004, vaikka niiden käyttöönotosta tuli pakollista vasta vuonna 2005 (ks. kaaviot 5 ja 6). Vähärikkiset (<50 ppm) polttoainelaadut tulivat pakollisiksi 1. tammikuuta 2005, jolloin oli otettava käyttöön myös rikittömiä (<10 ppm) polttoaineita. Monissa jäsenvaltioissa on vielä otettava käyttöön erikseen kaupan pidettäviä (ja merkittyjä) rikittömiä polttoaineita. Osa jäsenvaltioista ei ole toimittanut riittäviä tietoja sen arvioimiseksi, onko tällaisia polttoaineita saatavilla asianmukaisesti painotetuin maantieteellisin perustein, kuten direktiivissä vaaditaan. Kyproksella, Maltalla ja Yhdistyneessä kuningaskunnassa niitä ei ole saatavana vielä lainkaan.

Jäsenvaltioiden on siirryttävä rikittömiin polttoaineisiin kokonaan vasta vuonna 2009. Vuonna 2006 viisi EU-15-jäsenvaltiota (Itävalta, Tanska, Suomi, Saksa ja Ruotsi) oli jo siirtynyt kokonaan rikittömiin polttoainelaatuihin ja (Itävaltaa lukuun ottamatta) myös rikittömiin dieselpolttoainelaatuihin. Ruotsissa kaikki dieselpolttoaineet ovat olleet käytännössä rikittömiä vuodesta 1999, ja Saksassa niitä on ollut saatavana vuodesta 2003. Kaksi EU-10-jäsenvaltiota on siirtynyt kokonaan rikittömiin polttoainelaatuihin: Unkari sekä bensiinin että dieselin osalta ja Viro vain bensiinin osalta.

Lisäksi Luxemburgissa, Slovakiassa ja Sloveniassa pidetään kaupan sellaisia vähärikkisiä (<50 ppm) polttoainelaatuja, joista osassa tai kaikissa keskimääräisen rikkipitoisuuden todettiin olevan alle 10 ppm. Näin ollen näissä maissa myyty polttoaine saattaa olla rikitöntä, mikä ei kuitenkaan ole varmaa, sillä polttoaineiden laatua koskevissa vaatimuksissa sallitaan enimmillään 50 ppm:n rikkipitoisuus.

Kaikissa jäsenvaltioissa ei ollut vuonna 2006 saatavana erikseen (merkittyjä) rikittömiä polttoainelaatuja eikä niistä toimitettu erillisiä myyntitilastoja. Monissa näistä jäsenvaltioista, esimerkiksi Belgiassa, Irlannissa ja Alankomaissa, oli kuitenkin saatavana rikkiä <10 ppm sisältäviä polttoaineita. Tämä käy ilmi kaaviosta 7, johon on koottu bensiini- ja dieselpolttoainelaatujen keskimääräiset rikkipitoisuudet jäsenvaltioittain EU:ssa. (Keskimääräinen rikkipitoisuus lasketaan polttoainenäytteitä koskevissa tiedoissa mainitusta rikkipitoisuuden keskiarvosta, joka on painotettu bensiini- ja dieselpolttoainelaatujen myyntimäärien mukaan). Edellä esitetystä taulukosta 1 kävi ilmi, että EU:ssa vuosittain myydyn bensiinin ja dieselpolttoaineen keskimääräinen rikkipitoisuus vähenee koko ajan, ja tarkasteltaessa taulukkoa yhdessä kaavion 7 kanssa havaitaan, että suuri osa aiempina vuosina myydystä polttoaineesta täytti jo vuonna 2005 voimaan tulleen bensiiniä ja dieselpolttoainetta koskevan rikkipitoisuuden raja-arvon (rikkiä <50 ppm).

4.2 Direktiivin 98/70/EY noudattaminen vuonna 2006

Taulukossa 2 on esitetty, miten jäsenvaltiot ovat noudattaneet direktiiviä 98/70/EY toimittaessaan tietoja vuodelta 2006 raja-arvoihin verrattujen näytteiden analysoinnista saatujen tulosten, tietojen esittämismuodon ja sisällön osalta. Kuten vuosina 2001–2005, vaatimusten noudattamisen arviointi oli joissakin tapauksissa vaikeaa jäsenvaltioiden toimittamien tietojen puutteellisuuden vuoksi. Tarkemmat tiedot toimenpiteistä, joita jäsenvaltiot ovat toteuttaneet raja-arvojen ylittämistapauksissa, on esitetty – mikäli ne ovat saatavilla – vuoden 2006 yksityiskohtaiseen kertomukseen sisältyvissä yksittäisiä maita koskevissa luvuissa.

Tuloksista käy ilmi, että kahdeksan jäsenvaltion kaikki näytteet ovat täysin sekä bensiiniä että dieselpolttoainetta koskevien direktiivissä 98/70/EY säädettyjen raja-arvojen mukaisia (vuonna 2001 näin oli viidessä EU-15-jäsenvaltiossa ja vuonna 2005 kuudessa 25:stä EU:n jäsenvaltiossa). Kun mukaan ei lueta hapettavia lisäaineita (ks. kahta jäsenvaltiota koskevat taulukon huomautukset 4 ja 5), 19 jäsenvaltiota toimitti myös täydelliset tiedot kaikista direktiivissä mainituista seurannan parametreista.

Vuonna 2006 kuusitoista jäsenvaltiota (kahdeksan EU-15-jäsenvaltiota) ilmoitti vähintään yhdestä vaatimusten vastaisesta näytteestä, kun tällaisia jäsenvaltioita oli 17 (kahdeksan EU-15-jäsenvaltiota) vuonna 2005. Vuonna 2001 kymmenen EU-15-jäsenvaltiota ilmoitti vähintään yhdestä vaatimusten vastaisesta näytteestä. Näissä raja-arvon ylittävänä parametrina olivat jälleen lähinnä tutkimus-/moottorioktaaniluku (25 näytettä), kesälaadun höyrynpaine (38 näytettä) ja tislaus/haihtuminen 100/150 °C:ssa (4 näytettä).

Kymmenen jäsenvaltiota (kolme EU-15-jäsenvaltiota) ilmoitti vähintään yhdestä vaatimusten vastaisesta dieselnäytteestä. Vuonna 2001 tällaisia valtioita oli neljä, ja vuonna 2004 kymmenen (neljä EU-15-jäsenvaltiota). Raja-arvon ylittävänä parametrina olivat rikkipitoisuus (21 näytettä), tislauksen 95 prosentin sääntö (8 näytettä), setaaniluku (5 näytettä) ja tiheys (5 näytettä).

Vaikka monet jäsenvaltiot ilmoittivat vaatimusten vastaisista näytteistä, raja-arvot (ja testimenetelmien sallitut vaihteluvälit) ylittäviä näytteitä oli huomattavasti edellisvuosia vähemmän. Monet uusista EU-10-jäsenvaltioista ilmoittivat aiempina vuosina useista raja-arvot ylittävistä näytteistä, mutta näitä oli huomattavasti vähemmän vuonna 2006. Belgiassa vaatimusten vastaisia näytteitä ilmoitettiin eniten vuonna 2005, vaikka tilanne oli kohentunut edellisvuosista. Vuodelta 2006 toimitetut tiedot ovat kuitenkin riittämättömät vaatimusten vastaisten näytteiden todellisen määrän mittaamiseksi. Aiempina vuosina rikkipitoisuus oli erityinen ongelma (pääasiassa EU-10-jäsenvaltioissa), koska vuoden 2005 alussa tuli voimaan rikkipitoisuutta koskeva pakollinen <50 ppm:n raja-arvo. Ongelma näyttää korjaantuneen vuonna 2006.

Taulukko 2: Direktiivin 98/70/EY noudattaminen jäsenvaltioissa vuonna 2006

Jäsenvaltio | Raja-arvoa ei noudatettu(1) (95 %:n luotettavuusrajat) [raja-arvon ylittävät näytteet / kaikki näytteet] | Puutteelliset tiedot [mittaamatta jääneet parametrit / kaikki parametrit] | Tiedot myöhässä (määräaika 30.6.2007)(2) | Huomautukset |

| Bensiini | Diesel | Bensiini | Diesel | | |

Itävalta | 2 / 203 | | | | <4 kuukautta | |

Belgia | >7 / 4722 | >5 / 5276 | 8 / 18 | | <7 kuukautta | |

Kypros | | | 7 / 18 | | | (3) |

Tšekki | 16 / 871 | 18 / 1064 | | | | |

Tanska | 2 / 40 | | | | | |

Viro | 11 / 300 | 1 / 100 | | | <5 kuukautta | (4) |

Suomi | 1 / 262 | 2 / 158 | | | | |

Ranska | 3 / 175 | 1 / 122 | | | <1 kuukauden | (5) |

Saksa | 8 / 414 | | | | <7 kuukautta | |

Kreikka | | | 6 / 18 | | <8 kuukautta | (6) |

Unkari | 6 / 120 | | | | | |

Irlanti | 8 / 115 | | | | <1 kuukauden | |

Italia | 4 / 283 | | 1 / 18 | | | (7) |

Latvia | 3 / 1382 | 3 / 1150 | | | <1 kuukauden | |

Liettua | 1 / 218 | 1 / 103 | | | | (8) |

Luxemburg | | | 7 / 18 | | <7 kuukautta | |

Malta | | | | | ei saatu lainkaan | |

Alankomaat | | | | | | |

Puola | 9 / 492 | 3 / 220 | | | | |

Portugali | | | 7 / 18 | | <2 kuukautta | |

Slovakia | 16 / 237 | 2 / 102 | | | | |

Slovenia | 8 / 136 | 5 / 151 | 1 / 18 | | <1 kuukauden | (9) |

Espanja | | | | | | |

Ruotsi | | | 6 / 18 | | | (10) |

Yhdistynyt kuningaskunta | | | | | <4 kuukautta | |

Jäsenvaltioita yhteensä | 16 | 10 | 8 | 0 | 13 | |

Huomautukset:

(1) | Jos tiedot ovat epätäydelliset, ei ole mahdollista vahvistaa, onko raja-arvoja noudatettu kaikissa näytteissä. Jos toimitetuista tiedoista ei ole käynyt ilmi, monessako näytteessä raja-arvo ylittyi, on käytetty merkkiä ’>’ osoittamaan, että raja-arvot ylittävien näytteiden määrä on vähimmäismäärä ja että todellinen määrä voi olla tätä suurempi. |

(2) | Direktiivin 98/70/EY mukaan jäsenvaltioiden on toimitettava seurantatiedot kunkin vuoden kesäkuun 30. päivään mennessä. |

(3) | Moottorioktaanilukua ja hapettavia lisäaineita (muita kuin eettereitä, joissa on yli 5 hiiliatomia molekyylissä) koskevia tietoja ei ole ilmoitettu. |

(4) | DVPE-näytteiden määrää laadun 12 osalta ei ole ilmoitettu. |

(5) | Osittaiset tiedot toimitettiin heinäkuussa 2007, mutta täydelliset tiedot toimitettiin vasta tammikuussa 2008. |

(6) | Hapettavia lisäaineita (muita kuin eettereitä, joissa on yli 5 hiiliatomia molekyylissä) koskevia tietoja ei ole ilmoitettu. Periaatteessa kaikki luettelossa mainitut aineet mitataan kerralla käyttäen hapettavien aineiden testimenetelmää. Järjestelmä on tällöin tarkistettava käyttäen tarkistusnäytettä, johon sisältyy samoja hapettavia lisäaineita samassa suhteessa kuin testattavana olevassa näytteessä. Useimmiten ei ole selvää, onko tarkistus suoritettu. (Portugali on ilmoittanut, ettei muita hapettavia lisäaineita ole lisätty.) Kokonaishappipitoisuus lasketaan prosenttiosuutena tunnistettujen ainesosien massasta. |

(7) | Standardin EN 1601 mukaista testimenetelmää on käytetty polttoainenäytteisiin sisältyvien hapettavien lisäaineiden määrittämisessä. Standardin EN 1601 mukaan jokaisen näytteen kromatogrammi on tutkittava mahdollisten happea sisältävien ainesosien tunnistamiseksi ennen varsinaista määrittämistä. Kaikkien polttoaineen laadun seurantajärjestelmän näytteisiin liittyvien kromatogrammien tutkimisesta kävi ilmi, että kussakin näytteessä oli vain yhtä happiyhdistettä (MTBE, ETBE, TAME). Muita happiyhdisteitä kuin yhtä näistä eettereistä ei löydetty. Lyijyä ei myöskään analysoitu <10 ppm:n bensiinipolttoaineista. |

(8) | Raja-arvon ylittävien näytteiden määrästä ei toimitettu täydellisiä tietoja. |

(9) | Höyrynpaineen tuloksia ei toimitettu RON 98 -laadusta. |

(10) | RON 95 -bensiini: Happipitoisuutta ja viittä seitsemästä hapettavasta lisäaineesta ei ilmoitettu. (Ruotsin huomautus: Etanolia lisätään sekä lastauslaitureilla että jalostamoissa. Tämän vuoksi höyrynpaine (DVPE) on sekoitus sekä etanolia sisältävää että ilman etanolia olevaa polttoainetta. Etanolin lisääminen 5 prosenttiin nostaa höyrynpainetta (DVPE) noin 7 kPa. Happipitoisuutta ei ole saatavilla valmiista polttoaineista.) RON 98 -bensiini: kuutta seitsemästä hapettavasta lisäaineesta (eli muusta kuin eettereistä, joissa on yli viisi hiiliatomia molekyylissä) ei ole ilmoitettu. |

5. Päätelmät

Polttoaineiden laadulla on merkitystä ympäristölle, koska se vaikuttaa moottoreiden päästöihin ja siten ilman laatuun sekä siihen, miten helposti ja millä hinnalla valmistajat voivat saavuttaa vaaditut pilaavien aineiden ja kasvihuonekaasujen päästörajat. Polttoaineiden laadun seuranta vuodelta 2006 osoittaa, että direktiivissä 98/70/EY säädetyt bensiiniä ja dieselpolttoainetta koskevat laatuvaatimukset täyttyivät yleisesti ja että raja-arvojen ylityksiä tapahtui vain vähän. Komission tietoon ei ole tullut tapauksia, joissa raja-arvojen ylityksillä olisi ollut kielteistä vaikutusta ajoneuvojen päästöihin tai moottorien toimintaan. Komissio on kuitenkin edelleen huolissaan ylityksistä ja seuraa myös jatkossa direktiivissä säädettyjen polttoaineiden laatuvaatimusten noudattamista. Komissio tutkii edelleen mahdollisuuksia tehdä ilmoitetuista tiedoista yksityiskohtaisempia tilastoanalyyseja.

Rikittömien (<10 ppm) ja vähärikkisten (<50 ppm) polttoaineiden osuus lisääntyi vuosina 2001–2005. Vuonna 2006 niiden osuus kasvoi merkittävästi, kun rikkipitoisuutta koskevasta <50 ppm:n raja-arvosta oli tullut pakollinen ja rikkiä <10 ppm sisältävät polttoaineet oli otettava käyttöön koko EU:ssa. Täysin rikittömiä polttoaineita oli saatavana lähes kaikissa jäsenvaltioissa vuonna 2006 (niitä ei ollut otettu käyttöön Yhdistyneessä kuningaskunnassa, Maltalla eikä Kyproksella). Nykytilanne on kuitenkin se, ettei näitä laatuja ilmeisesti merkitä kaikissa jäsenvaltioissa.

Merkintöjen puuttuminen saattaa haitata rikittömään polttoaineeseen perustuvaa tekniikkaa sisältävien ajoneuvojen käyttöönottoa siihen asti, kun rikittömiin polttoaineisiin on pakko siirtyä vuonna 2009, sillä merkintöjen puuttuessa kuluttajilla ei ole mahdollisuutta valita näitä polttoaineita. Tämä seikka on erityisen tärkeää rikitöntä polttoainetta käyttävään tekniikkaan perustuvien autojen omistajille, ja se heikentää selvästi rikittömien polttoaineiden saatavuuden arvoa. Tämän vuoksi tieliikenteen hiilidioksidipäästöjä ei ehkä voida vähentää käytännössä niin paljoa kuin periaatteessa olisi mahdollista. Belgiassa, Tšekissä, Irlannissa, Latviassa, Luxemburgissa, Slovakiassa ja Sloveniassa voitaisiin ryhtyä toimeen sen varmistamiseksi, että täysin rikittömät polttoaineet merkitään tulevina vuosina. Tiedot merkinnöistä voisivat auttaa autoteollisuutta saamaan luottamusta polttoaineen saatavuuteen, jolloin täysin rikitöntä polttoainetta hyödyntäviä ajoneuvoja voitaisiin ottaa laajamittaisemmin käyttöön. Tämä hyödyttäisi ympäristöä pilaavien aineiden ja kasvihuonekaasupäästöjen vähetessä. Jäsenvaltiot ovat toimittaneet yleisesti hyvin vähän tietoja täysin rikittömien polttoaineiden maantieteellisestä saatavuudesta. Suurin osa jäsenvaltioista tyytyy toteamaan, että niitä on ollut laajalti saatavana, muttei anna lisätietoja maantieteellisen saatavuuden mittaamiseksi.

Jäsenvaltioissa käytössä olevat polttoaineen laadun seurantajärjestelmät eroavat huomattavasti toisistaan, ja niitä on yhdenmukaistettava avoimien ja vertailukelpoisten tulosten saamiseksi. Direktiivin 2003/17/EY täytäntöönpano on parantanut toimitettavien tietojen laatua, sillä sen mukaan jäsenvaltioiden on ilmoitettava seurantatiedot uuden eurooppalaisen EN 14274 -standardin tai luotettavuudeltaan vastaavan järjestelmän mukaisesti. Jos jäsenvaltio ei toimita tietoja EN 14274 -standardin mukaisesti, sen on perusteltava, miksei se näin tee.

LIITE: Polttoaineen myynti polttoainetyypeittäin EU:ssa vuonna 2006 (miljoonina litroina)

Laatu N:o | Miljoonina litroina | Itävalta | Belgia | Tanska | Suomi | Ranska | Saksa | Kreikka | Irlanti | Italia | Luxemburg | Alankomaat | Portugali | Espanja | Ruotsi | Yhdistynyt kuningaskunta | EU-15 | EU-15 |

| Polttoainelaatu | AU | BE | DK | FI | FR | DE | EL | IE | IT | LU | NL | PT | ES | SE | UK | EU-15 | % yht. |

1 | Lyijytön bensiini väh. RON=91 | - | - | - | - | - | - | - | - | - | - | - | - | - | - | - | 0 | 0,0 % |

2 | Lyijytön bensiini väh. RON=91 (rikkiä <50 ppm) | - | - | - | - | - | - | - | - | - | 0 | - | - | - | - | - | 0 | 0,0 % |

3 | Lyijytön bensiini väh. RON=91 (rikkiä <10 ppm) | 694 | - | 513 | - | - | 8,504 | - | - | - | - | - | - | - | - | - | 9,711 | 7,7 % |

4 | Lyijytön bensiini väh. RON=95 | - | - | - | - | - | - | - | - | - | - | - | - | - | - | - | 0 | 0,0 % |

5 | Lyijytön bensiini väh. RON=95 (rikkiä <50 ppm) | - | 793 | - | - | 10,040 | - | 4,500 | 1,599 | 15,025 | 494 | 5,647 | - | 8,196 | - | 23,658 | 69,951 | 55,4 % |

6 | Lyijytön bensiini väh. RON=95 (rikkiä <10 ppm) | 1,927 | 684 | 1,920 | 2,261 | - | 21,232 | - | 750 | 1,313 | - | - | - | - | 4,994 | - | 35,082 | 27,8 % |

7 | Lyijytön bensiini 95=<RON<98 | - | - | - | - | - | - | - | - | - | - | - | - | - | - | - | 0 | 0,0 % |

8 | Lyijytön bensiini 95=<RON<98 (rikkiä <50 ppm) | - | - | - | - | - | - | 581 | - | - | - | 1 | 1,891 | 16 | - | 1,066 | 3,555 | 2,8 % |

9 | Lyijytön bensiini 95=<RON<98 (rikkiä <10 ppm) | - | - | - | - | 109 | - | - | - | - | - | - | - | - | - | - | 109 | 0,1 % |

10 | Lyijytön bensiini RON>=98 | - | - | - | - | - | - | - | - | - | - | - | - | - | - | - | 0 | 0,0 % |

11 | Lyijytön bensiini RON>=98 (rikkiä <50 ppm) | - | 253 | - | - | - | - | 34 | - | - | 116 | 217 | - | - | - | - | 619 | 0,5 % |

12 | Lyijytön bensiini RON>=98 (rikkiä <10 ppm) | 76 | 253 | 13 | 221 | 3,529 | 870 | 343 | - | - | - | - | 375 | 1,173 | 354 | - | 7,207 | 5,7 % |

| Bensiini (tavallinen) | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0,0 % |

| Bensiini (rikkiä <50 ppm) | 0 | 1,046 | 0 | 0 | 10,040 | 0 | 5,114 | 1,599 | 15,025 | 610 | 5,864 | 1,891 | 8,212 | 0 | 24,724 | 74,126 | 58,7 % |

| Bensiini (rikkiä <10 ppm) | 2,697 | 937 | 2,446 | 2,483 | 3,638 | 30,605 | 343 | 750 | 1,313 | 0 | 0 | 375 | 1,173 | 5,348 | 0 | 52,110 | 41,3 % |

| Bensiini yhteensä | 2,697 | 1,984 | 2,446 | 2,483 | 13,678 | 30,605 | 5,458 | 2,349 | 16,339 | 610 | 5,864 | 2,266 | 9,385 | 5,348 | 24,724 | 126,235 | 100,0 % |

13 | Diesel | - | - | - | - | - | - | - | - | - | - | - | - | - | - | - | 0 | 0,0 % |

14 | Diesel (rikkiä <50 ppm) | 1,031 | 6,865 | - | - | 36,230 | - | 2,574 | 1,979 | 28,739 | 2,111 | 7,851 | 5,377 | 29,350 | - | 24,286 | 146,394 | 71,4 % |

15 | Diesel (rikkiä <10 ppm) | 6,331 | 706 | 3,071 | 2,459 | 1,510 | 35,616 | 42 | 920 | 1,670 | - | 1,493 | 316 | 0 | 4,422 | - | 58,557 | 28,6 % |

| Diesel yhteensä | 7,362 | 7,572 | 3,071 | 2,459 | 37,740 | 35,616 | 2,616 | 2,899 | 30,409 | 2,111 | 9,345 | 5,693 | 29,350 | 4,422 | 24,286 | 204,950 | 100,0 % |

Laatu N:o | Miljoonina litroina | Kypros | Tšekki | Viro | Unkari | Latvia | Liettua | Malta | Puola | Slovakia | Slovenia | EU-10 | EU-10 | | Euroopan unioni | Euroopan unioni |

| Polttoainelaatu | CY | CZ | EE | HU | LV | LT | MT | PL | SK | SI | EU-10 | % yht. | | EU | % yht. |

1 | Lyijytön bensiini väh. RON=91 | - | - | - | - | - | - | - | - | - | - | 0 | 0,0 % | | 0 | 0,0 % |

2 | Lyijytön bensiini väh. RON=91 (rikkiä <50 ppm) | - | 258 | - | - | 15 | 94 | - | - | 14 | - | 380 | 2,7 % | | 380 | 0,3 % |

3 | Lyijytön bensiini väh. RON=91 (rikkiä <10 ppm) | - | - | 36 | - | - | - | - | - | 69 | - | 105 | 0,7 % | | 9,816 | 7,0 % |

4 | Lyijytön bensiini väh. RON=95 | - | - | - | - | - | - | - | - | - | - | 0 | 0,0 % | | 0 | 0,0 % |

5 | Lyijytön bensiini väh. RON=95 (rikkiä <50 ppm) | 388 | 2,715 | - | - | 404 | 386 | - | 1,967 | 97 | - | 5,958 | 41,8 % | | 75,909 | 54,0 % |

6 | Lyijytön bensiini väh. RON=95 (rikkiä <10 ppm) | - | - | 381 | 1,969 | 1 | 4 | - | 3,188 | 602 | - | 6,145 | 43,1 % | | 41,227 | 29,3 % |

7 | Lyijytön bensiini 95=<RON<98 | - | - | - | - | - | - | - | - | - | - | 0 | 0,0 % | | 0 | 0,0 % |

8 | Lyijytön bensiini 95=<RON<98 (rikkiä <50 ppm) | - | - | - | - | - | - | - | - | - | 785 | 785 | 5,5 % | | 4,340 | 3,1 % |

9 | Lyijytön bensiini 95=<RON<98 (rikkiä <10 ppm) | - | - | - | - | - | - | - | - | - | - | 0 | 0,0 % | | 109 | 0,1 % |

10 | Lyijytön bensiini RON>=98 | - | - | - | - | - | - | - | - | - | - | 0 | 0,0 % | | 0 | 0,0 % |

11 | Lyijytön bensiini RON>=98 (rikkiä <50 ppm) | 46 | 30 | - | - | 10 | - | - | - | 1 | 77 | 165 | 1,2 % | | 785 | 0,6 % |

12 | Lyijytön bensiini RON>=98 (rikkiä <10 ppm) | - | - | 48 | 175 | 34 | 10 | - | 440 | 16 | - | 722 | 5,1 % | | 7,928 | 5,6 % |

| Bensiini (tavallinen) | 0 | 0 | 0 | 0 | 0 | 0 | - | 0 | 0 | 0 | 0 | 0,0 % | | 0 | 0,0 % |

| Bensiini (rikkiä <50 ppm) | 434 | 3,003 | 0 | 0 | 430 | 479 | - | 1,967 | 113 | 862 | 7,289 | 51,1 % | | 81,414 | 57,9 % |

| Bensiini (rikkiä <10 ppm) | 0 | 0 | 464 | 2,143 | 35 | 14 | - | 3,627 | 687 | 0 | 6,971 | 48,9 % | | 59,080 | 42,1 % |

| Bensiini yhteensä | 434 | 3,003 | 464 | 2,143 | 464 | 493 | - | 5,595 | 800 | 862 | 14,259 | 100,0 % | | 140,495 | 100,0 % |

13 | Diesel | - | - | - | - | - | - | - | - | - | - | 0 | 0,0 % | | 0 | 0,0 % |

14 | Diesel (rikkiä <50 ppm) | 398 | 4,909 | 129 | - | 792 | 913 | - | 755 | 511 | 1,149 | 9,556 | 42,4 % | | 155,949 | 68,6 % |

15 | Diesel (rikkiä <10 ppm) | - | - | 300 | 3,236 | 3 | 113 | - | 9,000 | 327 | - | 12,979 | 57,6 % | | 71,536 | 31,4 % |

| Diesel yhteensä | 398 | 4,909 | 429 | 3,236 | 795 | 1,026 | - | 9,755 | 838 | 1,149 | 22,535 | 100,0 % | | 227,485 | 100,0 % |

[1] Euroopan parlamentin ja neuvoston direktiivi 98/70/EY, annettu 13 päivänä lokakuuta 1998, bensiinin ja dieselpolttoaineiden laadusta ja neuvoston direktiivin 93/12/ETY muuttamisesta, EYVL L 350, 28.12.1998, s. 58.

[2] Euroopan parlamentin ja neuvoston direktiivi 2003/17/EY, annettu 3 päivänä maaliskuuta 2003, bensiinin ja dieselpolttoaineiden laadusta annetun direktiivin 98/70/EY muuttamisesta, EUVL L 76, 22.3.2003, s 10.

[3] Tutkimusoktaaniluku (RON) kuvaa määrällisesti enimmäispuristussuhdetta eli sitä, miten pieneen tilaan bensiiniseos voidaan puristaa moottorissa ilman, että osa siitä syttyy itsekseen. Itsesytytys johtaa liian suureen polttoaineen kulutukseen ja lisää haihtuvien orgaanisten yhdisteiden päästöjä ja hiilimonoksidipäästöjä.

[4] Höyrynpaine kuvaa polttoaineen haihtumisalttiutta. Sitä säännellään kesäisin, koska kesälämpötilat voivat johtaa suuriin haihtuvien orgaanisten yhdisteiden päästöihin. Kyseiset yhdisteet ovat maanpinnan otsonia muodostavia yhdisteitä. Raja-arvojen ylittäminen lisää haihtuvien orgaanisten yhdisteiden päästöjä.

[5] Tislausparametri kuvaa sitä, miten suuri osa polttoaineesta haihtuu 100 ˚C:ssa ja 150 ˚C:ssa. Tämä rajoittaa bensiiniin sekoitettavien kevyempien yhdisteiden määrää. Määrien ylitykset voivat aiheuttaa höyrylukon ja haitata ajettavuutta.

[6] Ks. http://ec.europa.eu/environment/air/transport/pdf/fqm_summary_2006.pdf

[7] Standardi EN 14274:2003 – Moottoripolttonesteet. Moottoribensiinin ja dieselöljyn laadun arviointi käyttäen polttonesteen laaduntarkkailujärjestelmää (FQMS).

[8] http://ec.europa.eu/environment/air/transport/fuel_quality_monitoring.htm

[9] Standardi EN 14275:2003 – Moottoripolttonesteet. Moottoribensiinin ja dieselöljyn laadun arviointi huoltoasemien ja muiden myyntipaikkojen jakelulaitteista.

[10] Termillä ”vähärikkinen” tarkoitetaan <50 ppm:n rikkipitoisuutta, ja termillä ”rikitön” <10 ppm:n rikkipitoisuutta.

--------------------------------------------------